A4-0403/96

Ψήφισμα σχετικά με τις τροποποιήσεις που επέφερε το Συμβούλιο στις τροπολογίες που εγκρίθηκαν από το Κοινοβούλιο για το: Τμήμα Ι - Ευρωπαϊκό Κοινοβούλιο - παράρτημα Διαμεσολαβητής, Τμήμα ΙΙ - Συμβούλιο, Τμήμα ΙV - Δικαστήριο, Τμήμα V - Ελεγκτικό Συνέδριο, Τμήμα VI - Οικονομική και Κοινωνική Επιτροπή και Επιτροπή των Περιφερειών, του σχεδίου γενικού προϋπολογισμού των Ευρωπαϊκών Κοινοτήτων για το οικονομικό έτος 1997

Το Ευρωπαϊκό Κοινοβούλιο,

- έχοντας υπόψη τη Συνθήκη για την Ευρωπαϊκή Ένωση,

- έχοντας υπόψη τη διοργανική συμφωνία της 29ης Οκτωβρίου 1993 σχετικά με τη βελτίωση της διαδικασίας του προϋπολογισμού και τη δημοσιονομική πειθαρχία,

- έχοντας υπόψη τις τροπολογίες που ενέκρινε σε πρώτη ανάγνωση ((Παράρτημα των ΣΠ της 24.10.1996)) και το ψήφισμά του της 24ης Οκτωβρίου 1996 σχετικά με το σχέδιο γενικού προϋπολογισμού των Ευρωπαϊκών Κοινοτήτων για το οικονομικό έτος 1997 (Τμήματα Ι, ΙΙ, IV, V, VΙ) ((ΣΠ της ημερομηνίας αυτής, Μέρος ΙΙ, σημείο 2 β))),

- έχοντας υπόψη τις αποφάσεις του Συμβουλίου της 19ης Νοεμβρίου 1996 σχετικά με το σχέδιο προϋπολογισμού κατόπιν των τροποποιήσεων και τροπολογιών που ενέκρινε το Κοινοβούλιο σε πρώτη ανάγνωση (C4-0600/96),

- έχοντας υπόψη την έκθεση της Επιτροπής Προϋπολογισμών (A4-0403/96),

1. υπογραμμίζει ότι το Συμβούλιο ενστερνίσθηκε σε μεγάλο βαθμό την πρώτη ανάγνωση του σχεδίου προϋπολογισμού (λοιπά θεσμικά όργανα) εκ μέρους του Κοινοβουλίου[semigr ]

2. διαπιστώνει ότι οι τροπολογίες που ενέκρινε το Κοινοβούλιο στον δικό του προϋπολογισμό καθώς και στον προϋπολογισμό του Διαμεσολαβητή δεν τροποποιήθηκαν από το Συμβούλιο[semigr ]

3. σημειώνει, στην περίπτωση του Δικαστηρίου καθώς και της κοινής οργανωτικής δομής, την έλλειψη επαρκούς αιτιολόγησης για την απόρριψη των τροπολογιών που αφορούν το προσωπικό[semigr ] επισημαίνει εξάλλου την απόρριψη της τροπολογίας σχετικά με τη χρησιμοποίηση των πιστώσεων των επικουρικών υπαλλήλων της κοινής οργανωτικής δομής, ενώ η σχετική θέση του προϋπολογισμού κατά το 1996 εμφανίζει, μέσω μεταφορών πιστώσεων από άρθρο σε άρθρο, αύξηση 78,4% σε σχέση με τις πιστώσεις που είχε εγκρίνει αρχικά η αρμόδια επί του προϋπολογισμού αρχή[semigr ]

4. υπογραμμίζει την απόρριψη της τροπολογίας σχετικά με τα μισθώματα του Δικαστηρίου, ενώ θα ήταν ενδεδειγμένο, αφενός, να βελτιωθεί η διαφάνεια στην παρουσίαση των πιστώσεων των προοριζόμενων για τα διάφορα κτίρια που χρησιμοποιεί το εν λόγω όργανο και, αφετέρου, να συναρτηθεί η χρηματοδότηση του εν λόγω κονδυλίου με το πραγματικό γεγονός ότι το κτίριο Palais είναι πεπαλαιωμένο και ότι, λόγω του αμιάντου, η κατάσταση είναι αδύνατον να διορθωθεί[semigr ]

5. αποδοκιμάζει το γεγονός ότι το Συμβούλιο, ως κλάδος της αρμόδιας επί του προϋπολογισμού αρχής, απέρριψε τις τροπολογίες της κοινής οργανωτικής δομής για την εφαρμογή μιας αναλυτικής λογιστικής σύμφωνα με τις διατάξεις του άρθρου 22, παράγραφος 5 του Δημοσιονομικού Κανονισμού[semigr ]

6. υπενθυμίζει ότι ζήτησε, κατά τη διάρκεια της εν λόγω διαδικασίας του προϋπολογισμού, την εκπόνηση εκθέσεων για διάφορα ζητήματα των οποίων ο κατάλογος και οι λεπτομέρειες παρουσίασης εμφαίνονται σε παράρτημα[semigr ]

7. αποφασίζει ως εκ τούτου να επανεγγράψει τις τροπολογίες σχετικά με το προσωπικό και τις άλλες λειτουργικές δαπάνες του Δικαστηρίου, της Οικονομικής και Κοινωνικής Επιτροπής και της κοινής οργανωτικής δομής[semigr ]

8. έχοντας υπόψη τις προτάσεις του Προέδρου του σχετικά με τις αποζημιώσεις, τα έξοδα και τις συνθήκες εργασίας των βουλευτών, συμπεριλαμβανομένου του ενιαίου καθεστώτος για τους βουλευτές του Ευρωπαϊκού Κοινοβουλίου, θεωρεί ότι χρειάζεται βελτίωση της διαφάνειας και του ελέγχου[semigr ] αναθέτει στην ομάδα εργασίας που δημιουργήθηκε από το Προεδρείο του (( ΣΠ του Προεδρείου της 27.11.1996.)), να υποβάλει τα συμπεράσματά της στην αρχή της εξέτασης της κατάστασης προβέψεων του Κοιοβουλίου για το 1988[semigr ]

9. εκφράζει την ανησυχία του για τις πιέσεις που ασκήθηκαν στη διργάνωση γλωσσικών μαθημάτων για τους βουλευτές[semigr ] ζητεί η βασική αυτή διευκόλυνση για τη βελτίωση της επικοινωνίας και του διαλόγου να διατηρηθεί, προκειμένου να αποφευχθούν περαιτέρω περιττοί περιορισμοί, οι οποίοι είναι δυνατόν να περιορίσουν την αποτελεσματικότητά της[semigr ]

10. αναθέτει στον Πρόεδρό του να διαβιβάσει τις παρούσες δημοσιονομικές αποφάσεις στο Συμβούλιο, στην Επιτροπή, καθώς και στα ενδιαφερόμενα θεσμικά και μη όργανα.

ΠΑΡΑΡΤΗΜΑΚατάλογος των εκθέσεων που ζητήθηκαν από το Κοινοβούλιο

κατά τη διάρκεια της διαδικασίας του προϋπολογισμού

Όσον αφορά το σύνολο ή μέρος των οργάνων:

α) παρουσίαση των αναλυτικών προϋπολογισμών ((Ψήφισμα για τους βασικούς προσανατολισμούς της δημοσιονομικής διαδικασίας 1997 - Τμήμα Ι - Ευρωπαϊκό Κοινοβούλιο, παράρτημα Μεσολαβητής, Τμήμα ΙΙ - Συμβούλιο, τμήμα ΙV - Δικαστήριο, Τμήμα V - Ελεγκτικό Συνέδριο, Τμήμα VΙ - ΟΚΕ (ΕΕ C 166 της 22.4.1996, σελ. 61))) ((Ψήφισμα σχετικά με την κατάσταση προβλέψεων για το 1997 (ΕΕC 166 της 10.06.1996, σελ. 184))) ((Ψήφισμα σχετικά με την πρώτη ανάγνωση του σχεδίου προϋπολογισμού (Συνοπτικά Πρακτικά της 24.10.1996, Μέρος ΙΙ, σημείο 2 β)))) βάσει ενός πλέγματος κοινών κριτηρίων που να επιτρέπουν, αφενός, να εντοπίζονται ανά κέντρο κόστους οι διάφορες δραστηριότητες των διοικητικών προϋπολογισμών των οργάνων, συμπεριλαμβανομένου του προϋπολογισμού του Διαμεσολαβητή, και, αφετέρου, να εξασφαλίζεται το συγκρίσιμο των δραστηριοτήτων μεταξύ οργάνων (προθεσμία: κατά την υποβολή των καταστάσεων προβλέψεων για το οικονομικό έτος 1998)[semigr ]

β) εναρμόνιση της ονοματολογίας του προϋπολογισμού και υποβολή ενός συστήματος τιμολόγησης για τις διοικητικές δραστηριότητες που αναπτύσσονται σε πλαίσιο διοργανικής συνεργασίας(1) (προθεσμία: κατά την υποβολή των καταστάσεων προβλέψεων για το οικονομικό έτος 1998)[semigr ]

γ) συγκέντρωση των κτιριακών δαπανών(1) σε ένα τμήμα του προϋπολογισμού, σε πλαίσιο σεβασμού των διατάξεων του δημοσιονομικού κανονισμού και ιδίως των άρθρων του που αφορούν τη χρηστή δημοσιονομική διαχείριση, τη σχέση κόστους/αποτελεσματικότητας και τη διάρθρωση και παρουσίαση του προϋπολογισμού (προθεσμία: κατά την υποβολή των καταστάσεων προβλέψεων για το οικονομικό έτος 1998)[semigr ]

δ) προχωρημένος προγραμματισμός και διοργανική συνεργασία ενόψει της χρησιμοποίησης νέων κτιρίων ή της εγκατάλειψης παλαιών(2), λαμβάνοντας υπόψη την κλίμακα της επιχείρησης αυτής και την ανάμειξη περισσότερων του ενός οργάνων (προθεσμία: το αργότερο κατά την υποβολή των καταστάσεων προβλέψεων για το οικονομικό έτος 1998)[semigr ]

ε) προσδιορισμός των λεπτομερειών συμμετοχής των ευρωπαϊκών οργάνων στην παγκόσμια έκθεση της Λισαβώνας 1998(3) (προθεσμία: πριν από το τέλος Μαρτίου 1997)[semigr ]

στ) προσδιορισμός των λεπτομερειών υλοποίησης του προηγμένου συστήματος τηλεπικοινωνιών(3), συνοδευόμενου από πλήρες δημοσιονομικό δελτίο (προθεσμία: πριν από το τέλος Μαρτίου 1997)[semigr ]

ζ) εξέταση του μηχανισμού οργάνωσης των διοργανικών διαγωνισμών, με έμφαση στην αρχή της ισότητας ευκαιριών και με έγκριση ενός διοργανικού κώδικα συμπεριφοράς(1) για την απασχόληση των ατόμων με αναπηρίες (προθεσμία: πριν από το τέλος Μαρτίου 1997)[semigr ]

Όσον αφορά το Κοινοβούλιο:

η) στάδιο προόδου του σχεδίου EPICENTRE ((Ψήφισμα σχετικά με την κατάσταση προβλέψεων για το 1997 (ΕΕC 166 της 10.06.1996, σ. 184))) καθώς και πολυετής πρόβλεψη των δαπανών για προσωπικό και των πιστώσεων (προθεσμία: πριν από το τέλος Δεκεμβρίου 1996)[semigr ]

θ) στάδιο προόδου των εργασιών για την υλοποίηση κέντρου υποδοχής στο χώρο του Οίκου Jean Monnet ((Τροπολογία αριθ. 654, πρώτη ανάγνωση του σχεδίου προϋπολογισμού.)) (προθεσμία: με την κατάσταση προβλέψεων 1998)[semigr ]

Όσον αφορά το Δικαστήριο:

ι) κατάσταση του θέματος του κτιρίου Palais ((Τροπολογίες 665 και 667, πρώτη ανάγνωση του σχεδίου προϋπολογισμού, τροπολογία 154, δεύτερη ανάγνωση του σχεδίου του προύπολογισμού.)), λόγω της γενικής παλαιότητας του κτιρίου και της αδυναμίας αντιμετώπισης του προβλήματος εξαιτίας της ύπαρξης αμιάντου (προθεσμία: πριν από το τέλος Μαρτίου 1997)[semigr ]

ια) βελτιώσεις που πραγματοποιήθηκαν στη συγγραφή υποχρεώσεων και νέες ρήτρες που ενσωματώθηκαν στις συναφθείσες και προς σύναψη συμβάσεις με τρίτους για την παροχή υπηρεσιών(2) (προθεσμία: πριν από το τέλος Φεβρουαρίου 1997)[semigr ]

ιβ) πορεία των εργασιών για την εφαρμογή των κοινών κριτηρίων όσον αφορά τη διάρκεια ζωής του εξοπλισμού και τις προϋποθέσεις για την απόσυρσή του(2) (προθεσμία: πριν από το τέλος Μαρτίου 1997)[semigr ]

Όσον αφορά το Ελεγκτικό Συνέδριο:

ιγ) έκθεση σχετικά με τις συνολικές ανάγκες σε προσωπικό που μπορούν να καλυφθούν τμηματικά ανά έτος, με παράλληλη επισήμανση των νέων οργανωτικών δομών που πρέπει να δημιουργηθούν και της συνάρθρωσής τους με τις υπάρχουσες διοικητικές μονάδες ((Βλ. ψήφισμα για την 1η ανάγνωση του σχεδίου προϋπολογισμού (Συνοπτικά Πρακτικά της 24.10.1996, Μέρος ΙΙ σημείο 2 β)))) (προθεσμία: πριν από την υποβολή της κατάστασης προβλέψεων 1998)[semigr ]

Όσον αφορά την ΟΚΕ και την ΕτΠ:

ιδ) έκθεση σχετικά με την οργάνωση των συμβουλευτικών εργασιών της ΟΚΕ, που μεταξύ άλλων αποσαφηνίζει υπό το πρίσμα των αναγκών σε ημέρες διερμηνείας την οργάνωση των συνόδων, των συνεδριάσεων των τμημάτων, των συνεδριάσεων των ομάδων εργασίας και όλων των άλλων συνεδριάσεων των οργάνων της που προσφεύγουν στην διερμηνεία ((Τροπολογίες αριθ. 680, πρώτη ανάγνωση του σχεδίου προϋπολογισμού, τροπολογία 220, δεύτερη ανάγνωση του σχεδίου προϋπολογισμού.)) (προθεσμία: πριν από την υποβολή της κατάστασης προβλέψεων 1998)[semigr ]

ιε) έκθεση της ΕτΠ, που να παρέχει λεπτομερείς πληροφορίες όσον αφορά την προσφυγή στο άρθρο 82 του Κανονισμού Υπηρεσιακής Κατάστασης και ιδίως στις προϋποθέσεις σύναψης των ισχυουσών συμβάσεων με τους ειδικούς συμβούλους ((Τροπολογία αριθ. 683, πρώτη ανάγνωση του σχεδίου προϋπολογισμού.)) (προθεσμία: πριν από το τέλος Μαρτίου 1997)[semigr ]

ιστ) έκθεση της ΟΚΕ και της ΕτΠ για λογαριασμό της κοινής οργανωτικής δομής, που να αποσαφηνίζει και να παρέχει πληροφορίες σχετικά με την διάρκεια των συμβάσεων και τα καθήκοντα που ανατίθενται στους προσλαμβανόμενους επικουρικούς υπαλλήλους ((Τροπολογία αριθ. 223, δεύτερη ανάγνωση του σχεδίου προϋπολογισμού.)) (προθεσμία: πριν από το τέλος Μαρτίου 1997)[semigr ]

ιζ) έκθεση της ΟΚΕ και της ΕτΠ που να υποδεικνύει τις λεπτομέρειες εφαρμογής μιας αναλυτικής λογιστικής για την κοινή οργανωτική δομή ((Τροπολογίες αριθ. 226, 227 και 288, δεύτερη ανάγνωση του σχεδίου προϋπολογισμού.)) (προθεσμία: πριν από το τέλος Μαρτίου 1997).